Intimitás Workshop
2018-09-16 11:45 - 20:00 (Europe/Budapest) | Zöldlak, Diófa utca 3., Veszprém, 8200, Magyarország
Újra Intimitás Workshop Veszprémben!
Gyertek és kopogtassunk be a női és férfi titkok ajtaján! 🙂
Mi is ez?
A Workshop egy szexuálterápiás önfejlesztő nap HÖLGYEK részére, az intimitás körüli szégyen és bűntudat feloldására.
Célunk az öröm és a szabad intimitás érzésének felkarolása.
Szexuálterápia alkalmazott módszereivel tévhiteket döntögetünk.
Helyre tesszük a szexualitással kapcsolatos normákat és tévelyeket, ami eddig gátat okozhattak.
Fejlesztjük a fantáziát egy nagyon érdekes meditáció segítségével.
TOVÁBBI INFORMÁCIÓ ÉS JELENTKEZÉS:
https://mailchi.mp/1dec7073550e/szeptember

Ötletből vállalkozás
2018-09-26 19:00 - 22:00 | Zöldlak, Diófa utca 3., Veszprém, 8200, Magyarország
Ötletből vállalkozás címmel 2018. őszétől olyan workshop sorozatot indítunk a ZöldLakban, amely célja, hogy megmutassuk Neked, hogyan lehet egy kósza ötletből kiindulva megvizsgálni, hogy az ötletből felépíthető-e egy piacképes termék.
Mivel fogunk foglalkozni a 4 workshopon?
Ötlet generálás
Vevő profil
Validálás
MVP (minimum működő termék)
Onepager
BMC (üzleti modell vászon)
Pitch
Ezek a rendezvények nem a megszokott meetupok, előadássorozatok lesznek! Használható tudásanyagot és módszertant adunk át, de ami a legfontosabb, hogy személyre szabottan, könnyed formában, gyakorlati feladatokkal dolgozhatsz a saját ötleteden az ősszel induló workshopjainkon.
További információk: https://inputprogram.com/otletbol-vallalkozas/
Jelentkezés: https://goo.gl/forms/Ad43EFudOrm4mxV32
Minden érdeklődőt szeretettel várunk!

Így használd a homeopátiát! - Tippek köhögésre, megfázásra
2018-10-12 20:00 - 21:30 | Zöldlak, Diófa utca 3., Veszprém, 8200, Magyarország
Az őszi táj szépsége felülmúlhatatlan élmény, persze csak ha nem takarja ki egy jókora zsebkendő vagy, ha nem egy forró tea gőze mögül kikandikáló paplan tölti ki a látóhatárunkat.
A nátha, megfázás, torokgyulladás, és az egyéb lázas indulatokat kiváltó felső légúti megbetegedések ellen sokféle gyógymód létezik.
Járjuk körbe együtt, hogy hogyan segíthet ilyenkor a homeopátia!
Mire jó a homeopátia? Mire nem? Hol vannak a határai? Miben gyökeresen más, mint a hagyományos gyógymódok? Hogyan fejti ki hatását? Milyen esetekben használható ez a gyógyítási rendszer? Milyen segítségek vehetők igénybe az otthoni homeopátiás gyógyítás elsajátítására? Mikor célszerű szakember segítségét kérni?
A kérdésekre Farkas Noémi, homeopátiás tanácsadó, természetgyógyász-reflexológus segít választ találni. Noémi 4 gyermek édesanyjaként ismerkedett meg a homeopátiával, Megtapasztalva a homeopátiás gyógymód hatékonyságát saját családjában, elvégezte a CHE (Center of Homeopathic Education) londoni főiskola 4 éves homeopátiás képzését Budapesten. Diplomája kézhez vétele óta homeopátiás tanácsadással igyekszik segíteni a családokat, gyermekeket és felnőtteket egyaránt, testi és lelki problémáik, gondjaik megoldásában.
A rendezvény ingyenes, de regisztrációhoz kötött! Kérjük jelezd az alábbi űrlapon, hogy velünk tartasz!
https://goo.gl/forms/g5Yts6qhuZ8qFYev1

Őszi barkácsműhely - a komposzt
2018-10-16 19:00 - 21:00 | Zöldlak, Diófa utca 3., Veszprém, 8200, Magyarország
Ősz van, hullanak a falevelek…. Te hova teszed őket?
Néhány önkéntesünk jelezte, hogy szívesen venne egy komposztálós, barkácsolós délutánt. Ha Ti is úgy gondoljátok, csináljunk egyet!
Csatlakozz hozzánk kedden,…
– ha már komposztálsz és hallanál pár jó tippet.
– ha még sosem próbáltad, de most belevágnál
– ha szívesen készítenél egy saját komposztládát
– ha szeretnéd levezetni a munkahelyi stresszt egy raklapon egy feszítővas segítségével
A rendezvény ingyenes, de regisztrációhoz kötött. Raklapokat, szerszámokat, eszközöket biztosítunk.
Regisztráció: https://goo.gl/forms/6st60pkwrlHAnDGp1
Az esemény akkor kerül megtartásra, ha 10.15- hétfő 18 óráig min. 8 résztvevő jelzi, hogy részt vesz az eseményen. Mindenkinek visszajelzünk e-mailen kedd reggelig, hogy összejött-e a barkácsolós csapat.

Egészséges uzsonnák
2018-10-19 19:00 - 21:00 | Zöldlak, Diófa utca 3., Veszprém, 8200, Magyarország
Neked is napi szinten fejtörést okoz, hogy mit csomagolj uzsonnára a gyerkőcnek? Az sem ártana, ha valami egészséges kerülne a táskájába?
Ezen a délutánon alternatív uzsonna ötletek kerülnek terítékre a ZöldLakban.
Ha szeretnéd egészségesebbé, változatosabbá, táplálóbbá tenni a gyermeked mindennapi uzsonnáját, most pár finom recepttel és új ötlettel színesítjük az otthoni repertoárt.
Lesz közös uzsi-készítés, kóstoló és beszélgetés.
Hozzátok el saját jól bevált uzsi-ötleteiteket is, hadd cseréljenek gazdát a receptek is!
A rendezvény ingyenes, de regisztrációhoz kötött. Kérlek, jelezd az alábbi űrlapon, hogy velünk tartasz!
https://goo.gl/forms/KcDdCIyOK1NVIfpZ2

Játszol velem? - társasjáték délután
2018-10-29 18:00 - 20:00 | Zöldlak, Diófa utca 3., Veszprém, 8200, Magyarország
Van kedved játszani? Mi legszívesebben előszednénk a társasokat, fognánk egy pohár teát és áthívnánk régi és még ismeretlen barátainkat egy szív- és arcizom melengető játékra.
Úgyhogy meg is tesszük!
Gyertek el október 29-én, hétfőn 17.00 órára a ZöldLakba és játszunk együtt!
Regisztráció:
https://goo.gl/forms/nUFcXeVyX5enYdIg1
A rendezvényt min. 8 fő esetén tartjuk meg, Jelezzétek, hogy jöttök-e!
Ha van kedvetek, hozzátok a gyerekeket, barátokat, szomszédokat, a társatokat, vagy kedvenc társasotokat magatokkal!
Amivel mi készülünk:
Azul
Jungle speed
Piszkos Fred a kapitány
Mr. Jack
Imagine
A hobbit
Scrabble
Dobble
Jenga
Panic Lab
…

TÖKéletes lámpások
2018-10-30 18:00 - 20:00 | Zöldlak, Diófa utca 3., Veszprém, 8200, Magyarország
Faragsz velünk töklámpást?
Csak mert…
– vicces,
– ilyet még nem csináltunk,
– ez egy újabb alkalom találkozni.
Tököt, helyet, sablonokat, néhány eszközt, jó társaságot biztosítunk, ha van jól bevált faragó szerszámod, hozd magaddal!
A rendezvény ingyenes, de hogy készülni tudjunk alapanyaggal regisztrációhoz kötött.
Regisztráció: https://goo.gl/forms/WeWRTib927cSiEJr1
TÖKéletes lesz, várunk! 🙂

Önismeret – önbizalom – önbecsülés
2018-11-03 10:00 - 19:00 | Zöldlak, Diófa utca 3., Veszprém, 8200, Magyarország
Ingyenes, női önbizalom-fejlesztő tréningre várunk a ZöldLakba!
2018.11.03.-04, 11.24-25. egymásra épülő két hétvégén
A tréning abban segít, hogy
– nagyobb legyen az önmagadba vetett hited,
– felismerd értékeidet, lásd és becsüld meg önmagad
– bátran és szabadon felvállald egyediséged
– egyre jobban képes legyél önérvényesítő módon kommunikálni és viselkedni
Élményeken, játékos gyakorlatokon keresztül szeretnénk elérni, hogy a hétvége után új szemmel nézz magadra, használható tippekkel és trükkökkel a tarsolyodban, önbizalomban megerősödve térj haza.
Mire számíthatsz a női önbizalom-fejlesztő tréningen?
A hétvégén egy komplex programcsomaggal várunk:
– önfejlesztő gyakorlatokkal, önismereti munkával
– női körös tapasztalat- és élménymegosztással
– szabad mozgás – szabad tánccal
– szépségápolási tanácsokkal, sminkeléssel
A tréninget tartja: Égey Tímea – pszichológus, mediátor
Égey Tímea: „A női önbizalom-fejlesztő tréning azért jött létre, hogy mindenki megtudja: az önbizalom erősíthető, a felvállalt egyediség értékes! A megfelelő önismeret és énkép egy minőségi élet vagy akár egy jó párkapcsolat záloga.”
A tréninget színesíti, nőiességünket támogatja
* a tánc és a szabad mozdulatok – Ujszászi Petra LEMangURIA Tanító, pszichológus
* sminkelési tippek és műhely – Szemán Henriett, Burger Orsolya kozmetikusok
A tréningre max. 14 főt tudunk fogadni. Regisztrálj minél előbb!
Program időbeosztása:
1.nap (november 3., szombat): 9.00-18.00
2. nap (november 4., vasárnap): 9.00-16.00
3. nap (november 24., szombat): 9.00-19.00
4.nap (november 25., vasárnap): 9.00-13.00
Jelentkezés – részvételi feltétel:
A tréning alapvetően ingyenes, de regisztrációs díjat kérünk, hogy biztosak legyünk abban, hogy komolyan érdekel a tréning.
Regisztrálj programunkra itt: https://goo.gl/forms/MDLYT4J2QC4a1nQh2
– A jelentkezéssel vállalod, hogy a tréning teljes időtartamán részt veszel.
– Regisztrációs díj: 2.500 Ft. Jelentkezésed akkor érvényes, ha október 26. péntekig elutalod a regisztrációs díjat ide: Kör Alapítvány 11600006-00000000-29669705 számlaszáma. A közleménybe ezt írd: Vörös rúzs
Étkezés:
Hogy a képzés ideje alatt a komfortérzet is biztosított legyen, kérjük, hozz magaddal ebédet, vagy önköltségesen közös ebédrendelést biztosítunk szombat, vasárnapra. Süteményt, rágcsát szívesen fogadunk. 🙂
Ha kérdésed van, keress minket bátran!
ZöldLak csapata

Tartós változás két mosás között?
2018-11-09 18:00 - 19:30 | Zöldlak, Diófa utca 3., Veszprém, 8200, Magyarország
Konstruktív csoportos beszélgetés Tóthné File Edina business és life coach-csal
Egy délután, ami a Te álmaidról szól…
Ne gyere el,
– ha nincsenek teljesítetlen fogadalmaid,
– ha tudod, hogyan érd el álmaidat,
– ha abban hiszel, hogy az idő majd mindent megváltoztat.
Itt a helyed,ha
– kíváncsi vagy a benned rejlő erőforrásokra
– megismernél új utakat a cselekvésre
– hajlandó vagy tenni magadért
– nem félsz a változástól.
Tóthné File Edina: „Vallom, hogy a legértékesebb erőforrás az ember, az ő teljesítőképességét figyelembe vevő és azzal harmonizáló rendszerek a fenntartható rendszerek. Hiszem, hogy változó világunkban a folyamatos fejlődés az egyetlen lehetséges út céljaink eléréséhez. Tudom, hogy mindenki képes olyanná válni, amilyenné szeretne, mindenki alkalmas a sikerre.”
A rendezvény ingyenes, de regisztrációhoz kötött.
Regisztráció:
https://goo.gl/forms/VK442RoOgihZG95h1

Ruhacsere Nektek!
2018-11-17 10:00 - 13:00 | Zöldlak, Diófa utca 3., Veszprém, 8200, Magyarország
Szezonváltó ruhacserére várunk Titket a ZöldLakba.
Hozd el megunt, jó állapotban lévő ruháidat, dobd be a közösbe, találd meg a rád váró újdonságokat!
Kérésetekre a cserét ez alkalommal gyerekruhákra is kiterjesztjük. Ha a gyerkőcök már kinőtték és szívesen elajándékoznád, vagy elcserélnéd a téli ruháikat, akkor azokat is szívesen is látjuk!
A rendezvény ingyenes de, hogy biztosan elférjünk, regisztrációhoz kötött.
Regisztrálj most a https://goo.gl/forms/YqS3xwvsM74Fkr7K2 oldalon!
Mire számíthatsz a délelőtt folyamán?
9.00 Érkezés, ismerkedés, ruhák kipakolása – kérünk hozz magaddal vállfákat, amiket a program végén visszakapsz
9.30-10.30 Tudatos és stílusos! avagy milyen szempontok alapján döntsünk tudatos vásárlóként? – Stílus és színtanácsadás Végh Kata előadása
10.30-12.00 Ruhapróba – cserebere – terefere
Szívesen fogadunk egy kis finomságot, hogy közösen vidámabbá tegyük a délelőttöt!
A maradék ruhákat a Családsegítő Szolgálatnak ajánljuk fel. Így minden ruhád jó helyre kerül, a ruhásszekrényed pedig fellélegezhet!
Ne feledd!

ha jössz, most még a ZöldLak nyereményjátékában is részt vehetsz!
A részleteket itt találod: https://koralapitvany.hu/nyeremenyjatek/

Szexualitásról tabuk nélkül
2018-11-30 17:30 - 20:30 | Zöldlak, Diófa utca 3., Veszprém, 8200, Magyarország
Milyen szerepe van a szexualitásnak az önismeretben?
Női körös beszélgetés Lancsin Zsuzska masszőr-dúla-szexualitással foglalkozó szakemberrel
Van néhány dolog az életben, amit nem tanulunk az iskolában és otthon. Ilyen a szexualitás is. Valahogy belecsöppenünk, hallunk róla ezt-azt, próbálkozunk. Van, akinek jól indul, s van, akinek nem. Természetes kéne, hogy legyen a viszonyunk vele, de ez sokszor nem így van. A szexuális önismeret saját felelősségünk, amit bejárhatunk magunkért.
Hogyan?
Mit tehetsz magadért?
Ki tudod-e fejezni, amire vágysz?
Mitől jó a szex?
Mit szeretnél megtapasztalni a szexualitásban?
Beszéljünk!
Várunk szeretettel egy biztonságot adó, meghitt, női körbe, ahol tabuk nélkül, őszintén beszélgethetünk, kérdezhetünk, megoszthatjuk érzéseinket, gondolatainkat.
A program ingyenes, ám regisztrációhoz kötött:
goo.gl/9rfc6w
..és ha jössz, most még a ZöldLak nyereményjátékában is részt vehetsz! 🙂
A részleteket itt találod: https://koralapitvany.hu/nyeremenyjatek/

Adventi időgazdálkodás gyerekekkel
2018-12-04 18:00 - 20:00 | Zöldlak, Diófa utca 3., Veszprém, 8200, Magyarország
Előadás-beszélgetés Makó Judittal
A karácsony a szeretet ünnepe – ám nőként, feleségként, anyaként tényleg sikerül azzá tennünk, így megélnünk…?
Talán akad egy-két dolog, amit idén átgondoltabban tehetnénk, hogy elkerüljük az ünnepi készülődéssel járó túlterheltséget és kapkodást. Hogy az adventi időszakot a feladatok mellett a családdal és gyerekekkel együtt töltött készülődésnek és az ünnepre hangolódásnak szentelhessük. Hogy időben elkészüljön mindaz, ami számunkra a karácsonyhoz tartozik, s az ünnep már az együttlétről, örömről, meghittségről szóljon. Ez alkalommal friss szemmel tekintünk az előttünk álló hetekre: tervezünk, bevált módszereket rendszerezünk, új ötleteket és tapasztalatokat osztunk meg, s közben csendben, az adventben magunk is az ünnepekre hangolódunk.
Téged is szeretettel és egy bögre meleg teával vár Makó Judit coach, öt gyermekes anya, és a ZöldLak csapata!
A program ingyenes, ám regisztrációhoz kötött.
Kérünk itt jelentkezz be: goo.gl/yCQkiz
Meglepetésként, most részt vehetsz a ZöldLak nyereményjátékán is! 🙂 Kattints a részletekért: https://koralapitvany.hu/nyeremenyjatek/

Önkéntes nap
2018-12-08 10:00 - 15:00 | Zöldlak, Diófa utca 3., Veszprém, 8200, Magyarország
A ZöldLak-ban végzett egész éves közös munkát egy kötetlen karácsonyi találkozással zárjuk: hívunk és várunk mindenkit, aki önkéntesünk volt, látogatóként részt vett valamely eseményünkön az elmúlt években, vagy csupán most találkozott a Kör Alapítvány programjaival, hogy ünnepelje meg velünk Önkénteseinket!
Az eseményt az Önkéntesek Nemzetközi Napjára időzítettük, hogy megköszönjük, hogy velünk vagytok. A program egy rövid beszélgetéssel indul, felidézzük az év sikereit és meglepetésként apró ajándékokat sorsolunk ki az önkénteseink között.
Gyertek el, ünnepeljük együtt és várunk mindenkit az ezt követő mini karácsony vásárra. Elhozhatjátok a felesleges, vagy megunt bögréiteket, hogy környezettudatos megoldásként ezekbe tölthessünk Nektek meleg teát, mely a jóízű beszélgetés egyik fontos kelléke.
„Bögre to go” – megoldással válogathatsz a behozott bögrék között és akár magaddal is viheted. Hozzatok apró tárgyakat a csere-berére és gyerekeket, hogy velük együtt élvezhessük a ZöldLak konyhájában, a hűtőszekrény mellett megtartandó karácsony-csalogató mini konyhakoncertet.
A rendezvény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.
Nem kell sem nagy hely, sem nagy tömeg a nagy ötletekhez. Egy kis, lelkes közösség, egy barátságos zöld ház és igazi karácsonyi hangulat vár december 8-án a ZöldLakban a Zsebkendőnyi Karácsonyi Vásáron.

Önkéntes akció
2018-12-15 16:00 - 19:00 | Zöldlak, Diófa utca 3., Veszprém, 8200, Magyarország
December 15-én, szombaton a veszprémi Családsegítő Szolgálattal közösen karácsonyi ünnepséget tartunk, ahová tart karokkal várjuk a segíteni kész önkénteseket!
Az ünnepségre gyerekeknek és felnőtteknek is izgalmas programokkal készülünk. Lesz zenés foglalkozás, közös gyertyagyújtás, társasozás, kézműveskedés, mézeskalácskészítés egyedülálló idősek számára és gazdára találnak a Zsebkendőnyi Karácsonyi Vásárban felajánlott cipősdoboz ajándékok is.

Csatlakozz hozzánk!
Ha Te is szívesen segítenél, regisztrálj a következő linken: https://goo.gl/forms/9JSu2Wkkvg11MLCO2
Jöhetsz néhány órára, maradhatsz egész délután, vagy segíthetsz előre, otthonról is.
Feladatok, amire jelentkezőket várunk:

mézeskalácssütés (előre)
mézeskalács díszítés segítése (helyszínen)
társasozás
kézműves foglalkozás tartása, segítése
logisztikai feladtok segítése

Ha regisztrálsz, email-ben értesítünk az önkénteskedés részleteiről.
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Önkéntes akció
2018-12-22 11:00 - 17:30
A Kör Alapítvány kézműves standdal vesz részt a Hangvilla Gyere be, Karácsony! elnevezésű, egész napos ünnepi készülődésében.
Ha szívesen segítenél a kézműves asztalunknál gyerekeknek, felnőtteknek, regisztrálj az alábbi linken: https://goo.gl/forms/0zmx32DhS9MJpSgz2
Az önkéntes munka részleteiről e-mailben értesítünk.

GYERE BE, KARÁCSONY! – program
10.00 Süt a mama süt – éneklős karácsonyi koncert a Veronaki zenekarral az ezüst erdő csodálatos világában (Hangvilla Kávézó)
11.30 és 12.30 Öröm hallik mindenfelől – hangszersimogató karácsonyi koncert Korzenszky Klárával, Bársony Bálinttal és zenekarával (Hangvilla Kamaraterem)
14.30 Igazi karácsony – Farkasházi Réka és a Tintanyúl ünnepi koncertje (Hangvilla Kávézó)
15.30 Családi játszóház és karácsony környéki néphagyományok a Veszprémi Gerence Hagyományőrző Néptáncegyüttessel (Hangvilla Kamaraterem)
Kísérőprogramok 9.30-tól 16.30 –ig:

Mesekert interaktív adventi játszóház (Hangvilla I. emelet)
Kabóca adventi játéktér (Hangvilla I. emelet)
Kézműves foglalkozások (Hangvilla I. emelet)
Ládavasút (Hangvilla II. emelet)

A szervezők a műsorváltoztatás jogát fenntartják. Információ a programokról: www.veszpremiprogramiroda.hu
A rendezvényen a „KÖZösen – Veszprémben” (EFOP-1.3.5-16-2016-00987) című projektünk keretében rendezünk be egy standot, melyhez várjuk önkéntesek jelentkezését.

Csere-bere délelőtt
2019-02-02 10:30 - 13:30 | Zöldlak, Diófa utca 3., Veszprém, 8200, Magyarország
Kicsi, nagy, szűk, lötyög, túl piros, túl kék, nagyon szeretted, kicsit unod, mindig ugyanaz, másra vágysz már, csak meggy van, barack kéne, nem ezt akartad, pont ez kellett, hatot kaptál, mit csinálj vele, nem is fér már…
Tároló felszabadító csere-bere délelőttöt rendezünk a ZöldLakban, ahol elcserélhetsz bármit, ami épp, tiszta, jó, működőképes, de neked már nem kell.
A részvétel ingyenes, de regisztrációhoz kötött!
Regisztrálj alábbi linken, hogy számítsunk rád: https://goo.gl/forms/yhTAs7RVxv7xLfGY2
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Fókuszban a párkapcsolat - Szexualitás
2019-02-08 18:00 - 19:30 | Zöldlak, Diófa utca 3., Veszprém, 8200, Magyarország
Az előadás-beszélgetésen, Séllei Györgyi párkapcsolati mediátor – szexológus lesz a vendégünk.
A program nyitott férfiak és nők számára egyaránt. Várunk szeretettel akár egyedül, a pároddal, vagy a barátnőiddel érkeznél!
A kapcsolódásokban hol közelebb, hol távolabb kerülünk egymáshoz. Körbejárjuk, mik azok a kapcsolati elemek, amik a közeledést segítik, és mik hatnak a távolodásra?
Hogy hat ez a párkapcsolat egyik legérzékenyebb és legintimebb területére a szexualitásra, és hogy hat vissza a szex a kapcsolatra? Miben különbözik a férfiak és a nők oldala?
Az alkalmon érdekes és hasznos információk várnak, ahol biztonságos közegben felteheted kérdéseidet is!
Találkozzunk pénteken 17:00-18:30 óra között!
A program ingyenes, ám regisztrációhoz kötött!
Ha jönnél, kérünk itt jelentkezz be:https://goo.gl/forms/kSTs0w87yL9aqyJJ3
Az alkalomra max 16 fő jelentkezését tudjuk fogadni!

Mit mondjak neki? - A Ciklus-show
2019-02-19 18:30 - 19:30 | Zöldlak, Diófa utca 3., Veszprém, 8200, Magyarország
Mit mondjak a lányomnak? Hogy tudom átsegíteni a kamaszkor változásain? Hogy segíthetek neki, hogy felnőttkorára egészséges, önmagát ismerő és tisztelő nővé váljon?
Ha van serdülő lányod, elkötelezett pedagógus vagy, vagy még elkötelezettebb nagymama, akkor biztos Te is tépelődtél már a témán. A ZöldLakba járó anyukák ajánlották a Ciklus-show-t, ezért meghívtuk a programot.
A serdülő lányok önképét és életérzését nagymértékben meghatározza, milyennek tapasztalják meg és értékelik a testüket, milyen üzeneteket hallanak testükkel – és így saját magukkal kapcsolatban. A Ciklus-show során nem elméletileg, nem röviden és tömören, s leginkább nem suttogva, a szánk elé tartott kezünk mögül, hanem látványosan, szórakoztatóan és kedvesen adunk teret ennek a témának: úgy és azt, ahogy és ami jár neki.
A különböző ifjúsági magazinok írásai, az internet és a biológia órák információi ellenére még mindig a szülő az első számú segítség gyermeke számára, amikor a menstruációról, illetve a női test működéséről van szó. A bemutató óra során szeretnénk lehetőséget biztosítani a szülőknek, hogy megismerjék a foglalkozás tartalmát és felkészüljenek a nagy-lányos beszélgetésekre.
Február 19-én, kedden bemutató órát szervezünk az érdeklődő felnőtteknek.
A program ingyenes, de regisztrációhoz kötött! A tájékoztatón részt vevő szülők lányai kedvezményesen vehetnek részt a Ciklus-show foglalkozáson.
Regisztráció érdeklődőknek, szülőknek: https://goo.gl/forms/JpodTP5uMGrheQjO2
Február 23-án, szombaton Ciklus-show foglalkozást tartunk 5-6. osztályos lányoknak.
Részvételi díj: 2.500 Ft/fő. A bemutató órán résztvevő szülők gyermekeinek 1.500 Ft/fő.
A foglalkozás kiscsoportos, összesen 14 lány jelentkezését tudjuk fogadni. Nagy érdeklődés esetén pótalkalmat hirdetünk.
További infó:
https://www.facebook.com/events/382465425886096/
Jelentkezés a Ciklus-show-ra: https://goo.gl/forms/pkDHKrzLjh2LlarM2
További információ a Ciklus-show-ról az mfm-projekt.hu oldalon található.

Rend a lelked - Rendteremtő előadás
2019-02-20 18:00 - 19:30 | Zöldlak, Diófa utca 3., Veszprém, 8200, Magyarország
Cserta Szandra, Otthonszervezési tanácsadó látogat el hozzánk. Előadás-beszélgetésre hívunk, hogy könnyen és egyszerűen teremts és tarts rendet otthonodban. Praktikus tanácsok, használható szempontok segítenek eligazodni a tárgyak, a saját tered és időd között.
A program ingyenes, csak jelentkezned kell:
https://goo.gl/forms/hHLe2pmGRCbWQcsI3
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Ciklus-show lányoknak
2019-02-22 10:00 - 15:00 | Zöldlak, Diófa utca 3., Veszprém, 8200, Magyarország
A Ciklus-show foglalkozáson érthető nyelven, izgalmasan és nem a hagyományos módon kapnak tájékoztatást lányaik, a női test ciklusainak fantasztikus történéseiről.
A foglalkozás 5-6. osztályos lányoknak szól. A foglalkozás kiscsoportos, összesen 14 lány jelentkezését tudjuk fogadni. A szabad helyeket a jelentkezések sorrendjében töltjük fel. A jelentkezés feltétele regisztráció és a részvételi díj befizetése.
Regisztráció:
https://goo.gl/forms/pkDHKrzLjh2LlarM2
A serdülő lányok önképét és életérzését nagymértékben meghatározza, milyennek tapasztalják meg és értékelik a testüket, milyen üzeneteket hallanak testükkel – és így saját magukkal kapcsolatban. A Ciklus-show során nem elméletileg, nem röviden és tömören, s leginkább nem suttogva, a szánk elé tartott kezünk mögül, hanem látványosan, szórakoztatóan és kedvesen adunk teret ennek a témának: úgy és azt, ahogy és ami jár neki.
Tippekkel, információkkal és tapasztalatokkal erősítjük és bátorítjuk Őket a havi vérzésről és a testi változásokról, hogy pozitív hozzáállásukat erősítsük saját testükhöz. Az életkornak megfelelő felkészülési programban külön kiscsoportokban folyik majd a munka a lányokkal. A program magja egy fél napos dramatikus játék, melynek során a lányokat szó szerint végigvezetjük a női termékenység testi folyamatain, megismertetjük, és játékosan megtapasztaltatjuk velük testük működésének alapvető összefüggéseit.
Részvételi díj: 2.500 Ft/fő.
A bemutató órán résztvevő szülők gyermekeinek 1.500 Ft/fő
Nagy érdeklődés esetén pótalkalmat hirdetünk.

Kenyérsütés házilag
2019-03-08 18:00 - 20:00 | Zöldlak, Diófa utca 3., Veszprém, 8200, Magyarország
Szeretnéd, hogy egészséges, teljes tápértékű kenyér kerüljön az asztalodra?
Megmutatjuk, hogy nem is olyan ördöngösség a házi kenyérsütés. Szőcs Zsuzsa erdélyi receptjét, otthonról hozott fortélyait osztja meg velünk. A program alatt megismerkedhettek a kenyérsütés fázisaival, és friss kóstolót is kaptok!
A program ingyenes, de a létszám miatt regisztrációhoz kötött:
https://goo.gl/forms/MXVBmVrx6pMKruXv1

Zacskó helyett - közös varrás
2019-03-09 10:30 - 13:30 | Zöldlak, Diófa utca 3., Veszprém, 8200, Magyarország
Megvan az az érzés, amikor munka után berohansz a boltba és fájó szívvel pakolod újabb és újabb nylon zacskókba a gyümölcsöket, zöldségeket, zsemléket és ezredszer is megfogadod, hogy most már tényleg ki fogsz találni valami mást megoldást, mert egyrészt nem tudsz mit kezdeni ennyi szeméttel, másrészt ahányszor hozzáérsz a zörgő műanyag fátylacskákhoz, szinte hallod, hogy felsikít egy teknős?

Hát nekünk megvan. Szinte minden vásárláskor.
Régóta szemezünk az újrahasználható tasakokkal, most úgy döntöttünk varrunk néhányat. Van kedved csatlakozni?
Ha igen, regisztrálj MOST! Varrjunk együtt újrahasznosított, újrahasználható tasakokat a ZöldLakban!
Regisztráció: https://goo.gl/forms/mp7lCsQG7EoPKWOC3
Mindig kérdezitek, ezért előre szólunk:
Gyerkőcöket nyugodtan hozzátok magaddal! Segíthetnek varrni, vagy kipróbálhatják a társasjátékainkat,
A rendezvény INGYENES, de regisztrációhoz kötött!
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Asszertív kommunikáció a családban
2019-03-13 18:00 - 20:00 | Zöldlak, Diófa utca 3., Veszprém, 8200, Magyarország
Hogyan kommunikáljunk a gyerekekkel?
Rózsa Judit Írisz, kineziológus, személyiségfejlesztő tréner, pedagógus segít megtalálni a jó utat a családi kommunikációban, hogy békés eszközökkel érjük el, amit szeretnénk.
Nem mindegy, hogy fegyelmezünk, vagy figyelünk, büntetünk, vagy irányt mutatunk. A figyelmes nevelés eszköze az útba igazítás, míg a büntető nevelésé a bűntudat keltés és a félelem kialakítása.
A mai gyerekek más nevelési eszközöket igényelnek, mint a korábbiak. Fel kell ismernünk, hogy az utasító, büntető kommunikáció ideje lejárt, ugyanakkor a gyerekek kezébe sem adhatjuk a gyeplőt. A mai kor azt kívánja, hogy legyél egyszerre határozott és rugalmas! De hogyan is….?
Ezt járjuk körül az előadáson.
A programra várunk minden érdeklődőt, apát, anyát, nagyszülőt, pedagógust!
A részvétel ingyenes, de regisztrációhoz kötött:
https://goo.gl/forms/k6GbgzCqJVsq8rry2
Segíts nekünk az esemény hírét minél több helyre eljuttatni: töltsd le az esmény plakátját innen és tedd ki az iskolában, óvodában, a munkahelyeden, ahol engedik.

Tavaszi tisztító gyógynövények
2019-03-22 18:00 - 20:00 | Zöldlak, Diófa utca 3., Veszprém, 8200, Magyarország
Mizda Mária és Szakács Krisztina hozza el nekünk a tavasz és a természet frissítő erejét. Mindent megtudhatsz a tavaszi gyógynövényekről, tisztító-kúrákról, női tea-keverékekről. Az előadás-beszélgetés mellett bele is kóstolhattok a frissítő gyógyteákba.
Várunk szeretettel!
A program ingyenes, ám regisztráció köteles:
https://goo.gl/forms/Z6eSvzHUgcGDvKob2

Húsvéti bütykölde
2019-04-13 11:30 - 14:00 | Zöldlak, Diófa utca 3., Veszprém, 8200, Magyarország
Húsvéti kézműves foglalkozásra várjuk a 6-12 éves gyerekeket a ZöldLakba.
Kedves Gyerekek! Hozzátok bátran szüleiteket, nagyszüleiteket is. Szombat délelőtt igazi ünnepi családi bütyköléssel készülünk.
A részvétel ingyenes, de hogy készülni tudjunk, regisztrációhoz kötött. Jelentkezzetek most az alábbi űrlapon! https://forms.gle/mw3EyaYzJPworjeH8

Tantra mint tanítás és masszázs
2019-04-26 19:30 - 20:30 | Zöldlak, Diófa utca 3., Veszprém, 8200, Magyarország
Mindig is szeretted volna megtudni, mi az a tantra, de nem merted megkérdezni?
Mostani előadónktól megtudhatod, mi ez, és mit adhat Neked vagy a kapcsolatodnak a masszázs, milyen problémák esetén segít – mindezt egy tantramasszőr szemszögéből.
Azoknak ajánljuk, akik kapcsolataikban magasabb minőségi szintet akarnak megélni, vagy tisztábban szeretnének látni a témában.
Amire pedig nem kapsz választ az előadáson, a végén megkérdezheted!
Előadó: Végh Anikó, tantra masszőr
A részvétel ingyenes, de hogy készülni tudjunk, regisztrációhoz kötött. Jelentkezzetek most az alábbi űrlapon!
https://forms.gle/D5kYGgc4NiTDP3cd8

Szobanövény csere-bere és magbörze
2019-04-27 12:00 - 14:00 | Zöldlak, Diófa utca 3., Veszprém, 8200, Magyarország
Nézz körül otthon! Vannak otthon szobanövényeid? Szeretnél újabbakat vagy szívesen odaadnál néhányat másnak?
Hajtanak a szobanövényeid? Lehet, hogy már nem férsz el tőlük?
Sokunknak van olyan növénye, amit szívesen elajándékoznánk, vagy a szaporítást megosztanánk másokkal.
Itt a remek lehetőség! Az esemény elején tapasztalatcserét tartunk a növények gondozásáról, szaporításáról. Aztán lehet egymással egyezkedni, hogy kinek milyen növény kellene.
Hozz magaddal:
Szobanövényt, vagy sarjat, esetleg már gyökereztetés alatt lévő növényeket befőttes üvegben. Udvarba kitehető növényeket és vetőmagokat a kamrából, amiket szívesen megosztanál másokkal.
A részvétel ingyenes, de hogy készülni tudjunk, regisztrációhoz kötött. Jelentkezzetek most az alábbi űrlapon!
https://forms.gle/Z5kXDgbR6oEqdAGQ6
Helyszín: ZöldLak – Veszprém, Diófa utca 3.

Természetes egyensúlyban – új utak az egészségért
2019-05-07 19:00 - 21:00 | Zöldlak, Diófa utca 3., Veszprém, 8200, Magyarország
Amit eszünk – azzá leszünk. De mit is eszünk valójában?
Hogyan működhetnek sejtjeink ideálisan?
Mitől függ a szervezet egyensúlya?

Mára már tudjuk, hogy a nem megfelelő étkezéssel betegségek alakulhatnak ki. Életmódunk, táplálkozásunk megváltozott, feldolgozott élelmiszerek sora jelent meg az étlapunkon.
A XXI.sz-i alkalmazott táplálkozástudomány vívmányai rávilágítanak arra, hogy mi okozza a szervezet egyensúlyának felborulását, mit tudunk tenni, hogy ezt időben felismerjük és visszaállítsuk.
Tápanyagok és sejtmegújulás, mikrobiom és lelki egészség – izgalmas, új szempontok mellett, hasznos, gyakorlati ismeretek várnak.

Vendégeink lesznek Dr. Kovács Márta – ÁNTSZ volt tisztiorvosa, és Semsei Attila, akik a szervezet egyensúlyának visszaállításáról és természetes megoldási módokról beszélnek. Megismerkedhettek organikus táplálékkiegészítőkkel és egy norvég egészségprogrammal is.
A program ingyenes, ám kérünk, jelentkezésed regisztrációval jelezd nekünk: https://forms.gle/NqB6DHi1k6BvenSE

Pad projekt – Közösség (sz)építő akció
2019-05-19 11:00 - 16:00
Szeretnénk segíteni a Közösség (sz)építő pályázat nyerteseinek önkénteseket szervezni a projektjeikhez.
Az első közösség (sz)építő akció a „Pad projekt”. A szervezők a következő feladatra várnak lelkes önkénteséket, közösségi szolgálatos középiskolásokat:
köztéri padok betonkonzolának megtisztítása drótkefével, majd nagynyomású vizes tisztítóval és szivaccsal. Mindez zenével, kakaós csigával és szörppel. Az első 10 jelentkező ajándék bögrét kap.

Jelentkezel önkéntesnek? Információk a feladatokról és jelentkezési lap az Önkéntesség menüpont alatt.

Mi is ez az egész?
Kis emlékeztető a csapat pályázatából:

„Kik vagyunk?
Egy szomszédokból lett, kisgyerekes baráti kör vagyunk, akik eleinte együtt küzdöttünk a házunk mögött lévő gyönyörű parkért, ugyanis a tervek szerint a jelentős részén parkolólót épített volna a város, de ismétlődő ellenállásunk, aláírásgyűjtés, egy tanulmány, és egy -az egybefüggő zöldfelületeket tiszteletben tartó-, parkolóépítési terv, személyes konzultációink, lakossági fórumon való szavazás és ki tudja még minek a hatására jelenleg a város vezetése elállt a szándékától, sőt, beleegyezett a park közösségi felújításába, amihez innen-onnan próbálunk anyagi forrást keríteni az elkészült terveinkhez.

Mit szeretnénk?
A parkot szeretnénk közösségi erővel, városi és egyéb segítséggel felújítani, elkerített játszótérrel, a ping-pong asztalok, a 17 db pad felújításával, közösségi kertek építésével, tűzrakóhely építésével, asztalos padokat szeretnénk igényelni szabadtéri ebédekhez, pletykapadokat szeretnénk építeni a lépcsőházak mellé, szeretnénk egy elkerített kutyafuttatót és a gyalogos járdák megújítása is a terveink között szerepel.
Mire használnánk a támogatást?
A 17 db parkban lévő pad közösségi felújításához használnánk fel.”
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Fenntarthatóság mindenKOR
2019-05-24 - 2019-05-26 | Veszprémvölgy, Kolostorok és Kertek, Veszprémvölgyi utca, Veszprém, 8200, Magyarország
Idén újra meghívást kaptunk a Fenntarthatóság mindenKOR rendezvényre. Saját standdal, izgalmas játékokkal, és sok praktikus zöld információval jelentkezünk. A kétnapos interaktív családi programkavalkád a fenntarthatóság jegyében zajlik.
„Élménypedagógiai foglalkozások, nem mindennapi ötletek a mindennapok fenntarthatóbb életviteléhez. Ha még nem voltál ki ne hagyd, ha már voltál ismerkedj az újdonságokkal és tölts el egy tartalmas napot a Veszprémvölgyben! Gyere, lesd el a tippeket, tanulj tőlünk és partnereinktől! Tapasztald meg Te is testközelből, mi az a fenntarthatóság!”
Ha erősítenéd a ZöldLak csapatát a rendezvényen, jelentkezz önkéntesnek! Információk a feladatokról és jelentkezési lap az Önkéntesség menüpont alatt.
Várunk!
A rendezvényen a „KÖZösen – Veszprémben” (EFOP-1.3.5-16-2016-00987) című projektünk keretében rendezünk be egy standot, melyhez várjuk önkéntesek jelentkezését.
